সোশ্যাল মিডিয়ায় ভিডিও নিয়ে তোলপাড়। উন্নাওয়ের বিজেপি সাংসদ সাক্ষী মহারাজকে দেখা যাচ্ছে এক তরুণীকে তাঁর প্যান্টের বোতাম খুলতে বলতে। সকলের সামনে সেই তরুণীর প্যান্টের বোতাম খোলার তোড়জোড়ও শুরু হয়ে যাচ্ছে।
একটি চেয়ারে বসা সাক্ষী মহারাজ নাকি দেখতে চেয়েছিলেন ওই তরুণীর কোথায় চোট লেগেছে। অভিযোগ, ওই তরুণীর বাড়িতে পুলিশ তল্লাশি অভিযান চালিয়েছিল। পুলিশের বিরুদ্ধে মারধরের অভিযোগ উঠেছে। তরুণীর দাবি, তাঁকে মারধর করা হয়েছে। কোথায় আঘাত লেগেছে, সেটাই নাকি দেখতে চেয়েছিলেন সাক্ষী মহারাজ।